Topbrag på Hjørring Stadion søndag.

NordicBet Ligaens nummer et fra Vejle Boldklub havde søndag taget turen til Hjørring for at møde ligaens nummer to, Vendsyssel FF. Efter 36 minutter bragte hjemmeholdet sig foran efter et mål fra Mikael Anderson. Der skulle dog kun gå tre minutter mere, før Vejle også fik prikket bolden i nettet. Det blev aldrig til mere, og dermed kunne begge hold gå fra kampen med et enkelt point. Det betyder, at Vendsyssel FF rykker ned på en tredjeplads. Vejle Boldklub ligger fortsat på førstepladsen, og som nummer to ligger Thisted FC.